Sfidat e Presidentit Trump pas gjashtë muaj në detyrë
Sondazhet flasin për një mbështetje historikisht të ulët, por përkrahja e simpatizantëve të tij mbetet e fortë.
Donald Trumpi mori detyrën para gjashtë muajsh si presidenti i 45-të, me premtimin për ta transformuar Uashingtonin dhe për të sjellë ndryshim në vend: Zoti Trump nënshkroi disa urdhra ekzekutivë, që zmbrapsnin disa rregullore qeveritare. Ai gjithashtu siguroi një fitore me emërimin e anëtarit me prirje konservatore në Gjykatën e Lartë, Neil Gorsuch. Por që ditën e parë, mandati i zotit Trump ngjalli debate dhe disa herë ka shkaktuar ndasi, me protesta nga kundërshtarët e tij. Por ka nga ata që janë besnikë ndaj tij. Niveli i mbështetjes për zotin Trump është nën 40 për qind, një përqindje e ulët për një president të ri, thotë analisti Kyle Kondik: “Mbështetja për Presidentin Trump ka qenë në një nivel të ulët historic për një president të ri. Zakonisht në fillim të mandatit, presidentët kanë miratimin e publikut. Por kjo nuk ndodhi për zotin Trump”. Rezultatet për politikën e imigracionit të Presidentit Trump kanë qenë të përziera. Kalimet e paligjshme të kufirit kanë rënë, por urdhri i tij për ndalimin e përkohshëm të udhëtarëve nga gjashtë vende kryesisht myslimane, vazhdon të sfidohet nga gjykatat. Por çështja që ka turbulluar më shumë presidencën e zotit Trump, kanë qenë akuzat se fushata e tij mund të ketë konspiruar me Rusinë për ndërhyrjen në zgjedhje, që presidenti e ka quajtur “gjueti shtrigash”. Shkarkoimi i drejtorit të FBI-së James Comey, u pasua nga emërimi i prokurorit të Posaçëm, Robert Mueller. Njoftimet se Donald Trump Junior u takua vitin e kaluar me një juries ruse që kishte ofruar material denigrues për rivalen e zotit Trump, demokraten Hillary Clinton, i ushqyen edhe më shumë akuzat për bashkëpunim. Demokratët, përfshirë udhëheqësin e tyre në Senat, Chuck Schumer, vunë kambanën e alarmit: “Ky informacion mund t’i jape fund qëndrimit që ka mbajtur administrate dhe presidenti se nuk ka asnjë provë për synimet e personave të fushatës së zotit Trump, për të bashkërenduar dhe konspiruar”. Çështja e Rusisë ka larguar vëmendjen nga programi legjislativ i zotit Trump, por kjo mund të ndryshojë, thotë John Fortier: “Mendoj se gjashtë muajt e parë nuk janë treguesi më i mire për gjykimin e Presidentit për këto çështje. Shpesh duhet një kohë e gjatë për të miratuar ligje”. Është pothuajse e sigurt që në gjashtë muaj presidencë, zoti Trump ja trazuar ujrat në Uashington, megjithëse premtimi i tij për ndryshim ka pasur të bëjë më shumë me formë sesa me përmbajtje, thotë Kyle Kondik: “Administrata e Presidentit Trump është ende e re. Ka kohë të mjaftueshme që gjendja të përmirësohetuar, por ka kohë edhe që të keqësohet”.